Toshkentda plastik kartalardan pul o‘g‘irlagan shaxs hibsga olindi

Toshkentda bir nechta plastik kartalardan umumiy miqdorda 10,5 mln so‘mni o‘g‘irlashda ayblanayotgan 20 yoshli I. M. qo‘lga olindi, deya xabar berdi Ichki ishlar vazirligi Tergov boshqarmasi matbuot xizmati.
Boshqarma xabariga ko‘ra, 29 maydan 9 iyunga qadar, I.M. Ko‘yliq bozori hududidagi bankomatlar yonida bo‘lgan va yetti fuqaroga pulni yechib olishda yordam berishga va’da bergan. Buning natijasida u o‘z telefon raqamiga SMS-ma’lumot xizmatini ulagan va kartalarga kirish kodini saqlagan. Keyinchalik u yashirincha pul yechib olib, karta egalarining hisoblaridagi pullarni sarflagan.
Bektemir tumanidagi IIO FMB 2-sonli tergov bo‘limi I.M.ga nisbatan Jinoyat kodeksining 169-moddasi 3-qismi «a» bandi (o‘g‘irlik) bilan jinoyat ishi qo‘zg‘atilgan.
Tergov harakatlari yakuniga ko‘ra, jinoyat ishi ayblov xulosasi bilan tegishliligi bo‘yicha sudga yuborilgan.